બુધવારે રિલીઝ થતી ફિલ્મ ‘બેશરમ’ એકસાથે ૩૬૦૦ સ્ક્રીનમાં રિલીઝ થશે જે અત્યાર સુધીની સૌથી મોટી રિલીઝ છે. આ અગાઉ શાહરુખ ખાનની ‘ચેન્નઈ એક્સપ્રેસ’ દેશમાં ૩૫૦૦ સ્ક્રીનમાં એકસાથે રિલીઝ થઈ હતી. હકીકત એ છે કે ફિલ્મ ‘બેશરમ’ પહેલાં તો ૪૦૦૦ સ્ક્રીનમાં રિલીઝ થવાની હતી, પણ સાઉથમાં ચાલી રહેલી તેલુગુ ફિલ્મ ‘અથારિતિંકી દારેદી’ સુપરહિટ જતાં આંધ્ર પ્રદેશ, કર્ણાટક, તામિલનાડુ અને કેરળમાં રણબીર કપૂરની ફિલ્મ માટે કોઈ સ્ક્રીન ખાલી કરવા રાજી નથી એટલે નાછૂટકે રણબીરની ફિલ્મની સ્ક્રીન ઘટાડવી પડી છે.